**Reģistrēts Biedrību un nodibinājumu reģistrā**

Biedrības “Latvijas Pauerliftinga

Federācija”

statūti.

Statūti apstiprināti ar biedru kopsapulces lēmumu

Jēkabpilī, 2021. gada 21. augustā

1. VISPĀRĒJIE NOTEIKUMI
	1. Biedrība „Latvijas Pauerliftinga Federācija” (turpmāk tekstā - biedrība) ir izveidota brīvprātīga, neatkarīga sporta organizācija, kas darbojas patstāvīgi.
	2. Biedrības saīsinātais nosaukums ir LPF, un alternatīvais nosaukums “Latvijas spēka trīscīņas federācija (LSTF).
	3. Biedrības darbības pamatā ir šie statūti, Latvijas Republikas „Biedrību un nodibinājumu likums”, kā arī citi LR normatīvie akti
	4. Biedrība savu mērķu realizācijai ir tiesīga slēgt jebkādus saimnieciska rakstura līgumus. Biedrībai ir tiesības savā vārdā iegūt jebkādas mantiskas un nemantiskas tiesības, uzņemties pienākumus un saistības.
	5. Biedrības darbības laiks nav ierobežots.
	6. Biedrība likumā noteiktajā kārtībā organizē lietvedību, grāmatvedību, maksā nodokļus un citus obligātos maksājumus.
	7. Biedrībai ir tiesības sadarboties ar jebkādām citām organizācijām un savstarpējas vienošanās rezultātā pārstāvēt citu sporta organizāciju intereses, vadīt un koordinēt to darbību.
	8. Valsts un pašvaldību institūciju iejaukšanās Biedrības darbībā var notikt tikai likumā paredzētajos gadījumos un likumā noteiktajā kārtībā.
	9. Biedrībai ir sava atribūtika, emblēma un simbolika;
	10. Biedrība ir politiski un pasaules uzskatu ziņā neitrāla.
	11. ~~Biedrībai ir tiesības veidot struktūrvienības šajos statūtos un likumā noteiktajā kārtībā.~~
2. BIEDRĪBAS DARBĪBAS MĒRĶI UN UZDEVUMI.

Mērķi:

1. Pauerliftinga sporta veida vienotas, ilglaicīgas attīstības veicināšana un atbalstīšana.
2. Biedrības biedru darbības koordinēšana un vadīšana, Latvijas Republikas un ārvalstu iedzīvotāju, īpaši jauniešu, brīvā laika lietderīgas izmantošanas sekmēšana, viņu veselības nostiprināšana un fiziskās sagatavotības pilnveidošana, fiziski aktīva, veselīga dzīvesveida popularizēšana.

Uzdevumi:

1. Organizēt un radīt nepieciešamos apstākļus pauerliftinga (spēka trīscīņas) attīstībai Latvijā ~~jebkādās esošajās un nākotnē izveidojamajās pauerliftinga versijās~~.
2. Nodrošināt Latvijas pauerliftinga izlases startus starptautiskajās sacensībās, Eiropas un pasaules čempionātos.
3. Nodrošināt Latvijas ~~Republikas~~ mēroga čempionātu un pasākumu organizēšanu un atbalstu.
4. Pārstāvēt federāciju ~~jebkādās~~ Starptautiskajā pauerliftinga federācijā (International Powerlifting federation (IPF)) un Eiropas pauerliftinga federācijā (European Powerlifting federation (EPF)).
5. Sadarboties ar citu valstu pauerliftinga organizācijām
6. Demokrātijas, vispārcilvēcisko vērtību ievērošana fiziskajā audzināšanā, sporta un citās dzīves sfērās, Biedrības biedru un citu iedzīvotāju radošas darbības, profesionālas izaugsmes un zināšanu veicināšana sporta jomā.
7. Augstu sportisku rezultātu sasniegšanas sekmēšana organizatoriski, metodoloģiski un praktiski sadarbojoties ar citām sporta un izglītības organizācijām.
8. Sadarboties ar valsts ~~dopinga apkarošanas~~ Antidopinga institūcijām.
9. Pārstāvēt pauerliftinga ~~kustību~~ sportu valsts un pašvaldību institūcijās.
10. BIEDRĪBAS DARBĪBAS METODES.
11. Biedrība veicina labvēlīgu apstākļu radīšanu pauerliftinga sporta veidu attīstībai Latvijā un ārpus tās robežām, t.i.:
12. Regulāri organizēt visu vecumu un dzimumu grupu ~~republikas~~ valsts mēroga turnīrus;
13. Rīkot atlases sacensības Eiropas un pasaules čempionātiem:
14. Sadarbības organizēšana ar jebkādu spēka sporta veidu federācijām (organizācijām) un to apvienībām;
15. Sadarbības organizēšana ar jebkādām sporta attīstības un vadības institūcijām Latvijā.
16. Sporta sacensību un izklaides pasākumu organizēšana.
17. Organizēt Latvijā starptautiska mēroga sacensības.
18. Dažādu izglītojošo pasākumu organizēšana Latvijā un ārpus tās robežām.
19. Juridisko un saimniecisko attiecību veidošana ar fiziskām un juridiskām personām, t.sk. jebkādas komercdarbības formu dibināšana saskaņā ar komercdarbību reglamentējošo likumdošanu.
20. Federācijas biedru - klubu un organizāciju ieteikšanu valsts un pašvaldību atbalstam.
21. Federācijas sportistu ieteikšanu valsts un pašvaldību atbalstam.
22. Savu mērķu realizācijai Biedrība ir tiesīga realizēt saimniecisko darbību jebkuros Latvijas normatīvajos aktos atļautajos virzienos.
23. BIEDRĪBAS BIEDRU UZŅEMŠANAS UN IZSLĒGŠANAS NOTEIKUMI.
24. Par Biedrības biedru var kļūt jebkura Latvijā atbilstoši likumdošanai reģistrēta sporta organizācija (arī federācija, asociācija) – juridiska persona, kuras darbība saistīta ar sportu un atbilst sekojošiem kritērijiem:
25. ~~Organizācija ne mazāk kā pilnu kalendāro gadu ir darbojusies pauerliftinga federācijas pasākumos un piedalījusies Biedrības rīkotajos oficiālajos Latvijas Republikas čempionātos.~~
26. ~~Samaksājusi biedru naudu atbilstoši apstiprinātajam nolikumam par biedru naudām u.c. maksājumiem. Biedru naudu izstājoties no biedrības neizmaksā un to nevar piedzīt tiesas ceļā.~~
27. Atbalsta Biedrības mērķus,
28. Aizpildījusi un iesniegusi Biedrības valdes priekšsēdētājam noteiktas formas pieteikumu - iesniegumu.
29. ~~Juridiskai personai, kura vēlas iestāties Biedrībā, jāiesniedz rakstisks iesniegums, jāiemaksā noteikta iestāšanās nauda, kuru izstājoties neizmaksā.~~
30. Par biedru uzņemšanu lemj Biedrības valdes priekšsēdētājs, pamatojoties uz attiecīgās personas rakstisku iesniegumu un saskaņā ar šiem Statūtiem. Ja pretendents nav uzņemts par Biedrības biedru, atkārtotu iesniegumu var iesniegt ne ātrāk kā 12 mēnešus pēc termiņa notecēšanas. Šajā gadījumā iesniegumu izskata valde
31. Biedrības biedru var izslēgt no biedru skaita sekojošos gadījumos:
32. Ja Biedrības biedrs sistemātiski vai ļaunprātīgi nepilda savus pienākumus, nemaksā biedra naudu, ja tāda noteikta, pārkāpj sporta ētiskos un morāles principus.
33. Neuzņemas atbildību par savu biedru pārkāpumiem attiecībā pret Biedrības normatīvajiem aktiem un sporta ētikas principiem.
34. Neievēro Biedrības nolikumu prasības.
35. Neievēro Biedrības Valdes un valdes priekšsēdētāja prasības un rīkojumus.
36. Bez saskaņošanas ar Biedrības valdes priekšsēdētāju piedalās citu versiju pauerliftinga organizāciju darbībā vai rīkotajos pasākumos.
37. Nav bijis aktīvs 2 gadus
38. Lēmumu par biedra izslēgšanu pieņem biedrības Valde, uzaicinot izslēdzamo biedru un dodot viņam vārdu sava viedokļa paušanai.
39. Lēmums par biedra izslēgšanu no biedrības un šā lēmuma motivācija jāpaziņo rakstveidā izslēdzamajam biedram piecu dienu laikā no tā pieņemšanas brīža.
40. Valdes lēmumu par izslēgšanu var pārsūdzēt biedru sapulcei.
41. Ja biedrs ir ticis izslēgts no Biedrības, iesniegumu par atkārtotu uzņemšanu biedrs var iesniegt ne ātrāk kā pēc 1 (viena) gada.
42. BIEDRĪBAS BIEDRU PIENĀKUMI UN TIESĪBAS.
43. Biedrības biedru pienākumi ir:
44. Piedalīties Biedrības darbībā.
45. Pildīt Biedrības statūtu prasības, Biedrības biedru sapulces un valdes lēmumus.
46. Maksāt biedru naudas, ja tādas noteiktas. Nesamaksāto biedru naudu nevar piedzīt tiesas ceļā.
47. Uzturēt, popularizēt veselīgu dzīvesveidu un spēka sporta veidus.
48. Veikt visus nepieciešamos maksājumus par savu biedru pārkāpumiem Latvijas un starptautiskajās sacensībās.
49. Pārstāvēt Biedrības intereses, aizstāvēt Biedrības godu un reklamēt Biedrības sponsorus, nepieļaut rīcību, kas grauj Biedrības reputāciju sabiedrībā.
50. Biedrības biedru tiesības ir:
51. Piedalīties Biedrības organizētajos pasākumos.
52. Vēlēt un tikt ievēlētam Biedrības vadības institūcijās, valdē un citos amatos.
53. Biedrības biedri drīkst izvirzīt darbam valdē ne vairāk kā 1 (vienu) pārstāvi no savas sporta organizācijas. Tiesības izvirzīt divus un vairāk pārstāvjus darbam valdē ir biedriem, kuri atbilst sekojošiem kritērijiem:
54. Ir Biedrības biedri ilgāk nekā 5 (piecus) gadus.
55. Katru gadu organizē ne mazāk kā vienas Latvijas mēroga sacensības (Čempionāts vai Kauss) ~~vai divas reģionāla mēroga sacensības~~.
56. ~~Biedra reģistrēto biedru (sportistu) skaits ir ne mazāks nekā 100. Minēto faktu norāda, aizpildot katru gadu speciālas formas veidlapu.~~
57. ~~Aktīvi piedalās Biedrības rīkoto pasākumu organizēšanā~~
58. Saņemt informāciju par Biedrības darbību, iepazīties ar Biedrības vadības lēmumiem un rīkojumiem.
59. Izmantot Biedrības materiāli tehnisko bāzi noteiktajā kārtībā.
60. Saskaņojot ar Biedrības vadību, izmantot Biedrības simboliku un formu.
61. Izstāties no Biedrības, iepriekš rakstiski par to paziņojot Biedrības valdei.
62. Saistības biedram var noteikt ar biedru sapulces vai valdes lēmumu. Nosakot biedram saistības, kas atšķiras no citu biedru saistībām, ir nepieciešama šī biedra piekrišana.
63. BIEDRĪBAS STRUKTŪRA UN VADĪBAS INSTITŪCIJAS.
64. Biedrības augstākā vadības institūcija ir Biedrības biedru sapulce.
65. Biedrs var piedalīties biedru sapulcē ar likumiskā vai pilnvarotā pārstāvja starpniecību. Pilnvara piedalīties un balsot biedru sapulcē izdodama rakstveidā.
66. **Biedrības biedru sapulce.**
67. Biedrības biedru sapulce risina šādus jautājumus:
68. Pieņem Biedrības statūtus, izdara tajos grozījumus un papildinājumus.
69. Ievēl Biedrības valdi, valdes priekšsēdētāju, revidentu.
70. Pieņem lēmumu par Biedrības pašlikvidāciju, darbības turpināšanu vai reorganizāciju;
71. Ir tiesīga izlemt jautājumus, kas ir kādas citas institūcijas kompetencē.
72. Biedrības biedru sapulci sasauc valdes priekšsēdētājs tad, ja biedru sapulces sasaukšana nepieciešama Biedrības interesēs, nosakot sapulces sasaukšanas vietu un laiku, kā arī dienas kārtību. Biedru sapulce tiek sasaukta nekavējoties, gadījumos, kad to rakstiski pieprasa ne mazāk kā 1/10 daļa biedru.
73. Valdes pienākums ir rakstiski, telefoniski vai kā citādi paziņot par sapulci Biedrības biedriem vismaz 10 dienas pirms tās sasaukšanas.
74. Biedru sapulce ir lemttiesīga, ja tajā piedalās vairāk nekā 2/5 Biedrības biedru. Sapulce pieņem lēmumus ar vienkāršu balsu vairākumu.
75. Ja biedru sapulce nav lemttiesīga saskaņā ar šā panta daļu 6.3.4., valde ne vēlāk kā pēc trim nedēļām no jauna sasauc biedru sapulci ar tādu pašu darba kārtību. Sasauktā biedru sapulce ir tiesīga pieņemt lēmumus neatkarīgi no klātesošo biedru skaita, bet tikai tādā gadījumā, ja biedru sapulcē piedalās vismaz divi biedri.
76. Sapulces lēmums par biedrības statūtu izmaiņām un Biedrības likvidāciju, darbības turpināšanu vai reorganizāciju ir pieņemts, ja sapulcē piedalās 3/4 no visiem Biedrības biedriem un par lēmumu nobalso vairāk nekā 2/3 no klātesošo biedru skaita.
77. Gadījumā, ja sapulce nav lemttiesīga par p. 6.3.6. minētajiem jautājumiem kvoruma trūkuma dēļ, ne vēlāk kā pēc trim nedēļām no jauna sasauc biedru sapulci ar tādu pašu darba kārtību. Sasauktā biedru sapulce ir tiesīga pieņemt lēmumus par p. 6.3.6. minētajiem jautājumiem, ja tajā piedalās vismaz 1/2 no visiem Biedrības biedriem un par lēmumu nobalso vairāk nekā 3/4 no klātesošo biedru skaita.
78. Biedru sapulci vada biedrības Valdes priekšsēdētājs ~~vai Prezidents~~, ja biedri neievēlē citu sapulces vadītāju. Biedru sapulces gaita tiek protokolēta. Protokolu paraksta sapulces vadītājs un protokolists.
79. Biedru sapulces notiek atklāti, ja motivētu lēmumu par citādu sapulces norises kārtību nepieņem biedru sapulce ar vienkāršu balsu vairākumu.
80. Biedrības valde.
81. Biedrības valde ir Biedrības izpildinstitūcija, kas organizē un nodrošina Biedrības sapulces lēmumu izpildi.
82. Lēmumu par Biedrības valdes lielumu un ievēlēšanas kārtību pieņem Biedrības biedru sapulce. Biedrības valde sastāv no deviņiem valdes locekļiem, kurus ievēl biedru sapulce uz 4 (četriem) gadiem. Valdes locekļus var ievēlēt atkārtoti. Valdes locekļi darbojas saskaņā ar šajos statūtos noteikto kompetenci un biedru sapulces lēmumiem.
83. Valde tiek ievēlēta 2 kārtās.

Pirmajā kārtā kopsapulce ievēl Valdes priekšsēdētāju. Valdes priekšsēdētāja kandidātu var izvirzīt vismaz 1/10 no biedriem.

Otrajā kārtā ievēl valdes locekļus. Valdes locekļa kandidātus izvirza ievēlētais valdes priekšsēdētājs. Biedru sapulce balso par katru valdes locekli atsevišķi. Gadījumā, ja kāds no valdes priekšsēdētāja izvirzītajiem valdes locekļiem netiek ievēlēts, jaunu kandidātu var izvirzīt vismaz 1/10 no biedriem.

1. Valdes priekšsēdētājs ~~ir arī Biedrības ģenerālsekretārs, kuru~~ ~~no valdes vidus ievēl biedru sapulce un viņš~~ ir tiesīgs pārstāvēt Biedrību atsevišķi, bet pārējie valdes locekļi ir tiesīgi pārstāvēt Biedrību tikai savstarpēji kopīgi.
2. ~~Valde no sava vidus ieceļ Biedrības Prezidentu, kas darbojas saskaņā ar šiem Statūtiem.~~
3. Biedrības Valdes locekļi savus pienākumus pilda bez atlīdzības. Valdes locekļi, kas nepilda viņiem uzticētos pienākumus, neievēro Biedrības statūtus, pēc valdes priekšsēdētāja vai 3/4 valdes locekļu iesnieguma ar vienbalsīgu valdes lēmumu vai biedru sapulces lēmumu pirms termiņa var tikt atsaukti no valdes sastāva. Gadījumā, ja kāds valdes loceklis tiek atsaukts, valde turpina darbu nepilnā sastāvā līdz nākamajām valdes vēlēšanām.
4. Biedrības valde izskata tās sēžu darba kārtībā iekļautos jautājumus un risina šādus jautājumus:
5. Apstiprina Biedrības finansiālās, saimnieciskās un citas darbības plānus, kā arī mērķprogrammas, izlemj jautājumus par kapitālsabiedrību dibināšanu vai likvidāciju, kā arī par piedalīšanos kapitālsabiedrībās un citās institūcijās;
6. Apstiprina budžeta projektus, kredītu nepieciešamību un izlietojumu;
7. ~~Pamatojoties uz ģenerālsekretāra izvērtējumu lemj par biedru uzņemšanu un izslēgšanu no biedrības;~~
8. Lemj par iestāšanos citās organizācijās un izstāšanos no tām;
9. Nosaka ~~biedru iestāšanās naudas un~~ biedru naudas apmērus un maksāšanas kārtību;
10. Apstiprina Biedrības iekšējos normatīvos aktus;
11. Izstrādā, saskaņo un apstiprina Biedrības sacensību kalendāra projektu.
12. Koordinē darbību starp Biedrības biedriem.
	* + 1. Veic pasākumus, lai nodrošinātu, ka Biedrības biedri konsekventi ievēro šo statūtu prasības.
13. Izlemj citus jautājumus, kas nav ekskluzīvā biedru sapulces kompetencē.

6.4.7. Valdes sēdes sasauc valdes priekšsēdētājs pēc nepieciešamības, bet ne retāk kā divas reizes gadā. Sēde atzīstama par tiesīgu, ja tajā piedalās vairāk nekā puse valdes locekļu. Lēmumus pieņem ar vienkāršu balsu vairākumu, bet vienāda balsu skaita gadījumā izšķirošā ir valdes priekšsēdētāja balss. Valdes sēdes ir atklātas un tiek protokolētas, ja Valde nelemj citādi.

* 1. Valdes priekšsēdētājs:
		1. pārstāv Biedrību atsevišķi attiecībās ar trešajām personām;
		2. Izvēlas un slēdz darba līgumu ar Biedrības izpilddirektoru un nosaka viņa atalgojumu;
		3. Ir tiesīgs veikt uzdevumu un pienākumu sadali valdes ietvaros;
		4. Vada un koordinē Biedrības valdes darbību un ir tiesīgs jebkuru no zemāk minētajiem pienākumiem uzticēt citiem valdes locekļiem.
		5. Valdes priekšsēdētājs risina sekojošus jautājumus:
			1. Pārvalda Biedrības saimniecību, iegūst un atsavina Biedrības kustamo un nekustamo īpašumu.
			2. Sastāda darbības mērķprogrammas, plānus.
			3. Rūpējas par Biedrības materiāli tehnisko bāzi un to pilnveido.
			4. ~~Pieņem lēmumus par kustamā un nekustamā īpašuma iegūšanu un atsavināšanu.~~
			5. ~~Veic pasākumus, lai nodrošinātu, ka Biedrības biedri konsekventi ievēro šo statūtu prasības.~~
			6. Atbild par Biedrības valdes sapulces apstiprināto plānu un mērķprogrammu izpildi
			7. Nodrošina Biedrības finanšu līdzekļu izmantošanu šajos statūtos un likumā paredzētajā kārtībā.
			8. Veic kontroli par Biedrības lietvedību, grāmatvedību un statistikas uzskaiti.
			9. Sasauc, vada Biedrības valdes sapulces un apstiprina to darba kārtības projektus.
			10. Organizē komisijas Biedrības darbības mērķu un uzdevumu veikšanai, apstiprina un atbrīvo to priekšsēdētājus.
			11. Iesaka Valdei Biedrības ~~biedru iestāšanās naudas un~~ biedru naudas apmēru.
			12. ~~Sagatavo atzinumu par jaunu biedru kandidātu atbilstību Statūtu prasībām;~~
			13. Izveido Biedrības speciālos fondus;
			14. Apstiprina Biedrības darbības nodrošināšanai nepieciešamo pārvaldes un apkalpojošā personāla algoto darbinieku skaitu un viņu amatalgu apmērus atkarībā no veicamo darbu apjoma un līdzekļiem, nosaka viņu darba pienākumus.
			15. Nosaka Biedrības telpu ekspluatācijas un pārvaldīšanas kārtību.
			16. ~~Lemj par Biedrības sadarbību ar citām organizācijām.~~
			17. Pārstāv biedrību un tās intereses visās iestādēs un organizācijās;
			18. Rīkojas un atbild par Biedrības finanšu līdzekļiem saskaņā ar budžeta plānu un tāmēm, ko apstiprinājusi Biedrības valde.
			19. Sagatavo priekšlikumus Biedrības budžeta veidošanai.
			20. Seko, lai Biedrības biedri nokārtotu noteiktās maksas.
			21. Apstiprina Biedrības rīkoto pasākumu nolikumus un tāmes.
			22. ~~Pieņem un atbrīvo Biedrības darbības nodrošināšanai nepieciešamo pārvaldes un apkalpojošo personālu saskaņā ar apstiprinātajiem štatu sarakstiem un amatalgām, nosaka viņu darba pienākumus.~~
			23. Slēdz līgumus ar sportistiem un citām personām, ~~kā arī ar vietējo pašvaldību un citām organizācijām~~ par dažāda veida sadarbību, veic citus darījumus Biedrības vārdā.
			24. Ir tiesīgs Biedrības labā veikt jebkādas darbības un pasākumus, kas nav pretrunā ar Biedrības statūtiem un LR likumdošanu, kā arī veic citus pienākumus un funkcijas saskaņā ar šiem Statūtiem.
		6. Biedrības valdes priekšsēdētāja slimības vai darba nespējas laikā viņa pienākumus izpilda ~~Prezidents~~ ~~vai, ja tas nav iespējams~~, ~~tad~~ cits viņa pilnvarots valdes loceklis.
	2. ~~Biedrības Prezidents:~~
		1. ~~Biedrības Prezidentam ir tiesības pārstāvēt Biedrību ar ģenerālsekretāra pilnvaru.~~
		2. ~~Veic pasākumus, lai nodrošinātu, ka Biedrības biedri konsekventi ievēro šo statūtu prasības;~~
		3. ~~Pārstāv Biedrību un tās intereses iestādēs un organizācijās ģenerālsekretāra prombūtnes laikā.~~
		4. ~~Ar ģenerālsekretāra pilnvaru var izpildīt dažas vai visas 6.5.5. punktā un apakšpunktos minētās funkcijas.~~
	3. Biedrības sekretārs:
		1. Biedrības sekretāru ieceļ ar valdes priekšsēdētāja rīkojumu.
		2. Galvenās Biedrības sekretāra funkcijas ir:
			1. Sagatavot materiālus Biedrības valdes sēdēm;
			2. Protokolēt Biedrības valdes sēdes un sapulces;
			3. Reģistrēt korespondenci;
			4. Reģistrēt līgumus;
			5. Atbildēt par Biedrības ~~fizisko un juridisko~~ biedru reģistrāciju;
			6. Sekot, lai Biedrības biedri nokārtotu noteiktās maksas;
			7. Atbildēt par sakariem ar citām organizācijām.
	4. ~~Biedrības izpilddirektors:~~
		1. ~~Biedrības izpilddirektoru izvēlas un ieceļ Biedrības ģenerālsekretārs~~
		2. ~~Biedrības izpilddirektors ir pakļauts ģenerālsekretāram un izpilda tā rīkojumus un uzdevumus.~~
		3. ~~Izpilddirektors sniedz saimnieciskās un organizatoriskās darbības palīdzību Biedrībai.~~

~~6.9. Ar valdes sapulces lēmumu var tikt izveidotas Biedrības teritoriālās un citas struktūrvienības;~~

~~6.10.Struktūrvienības darbību, tiesības un pienākumus, kā arī attiecības ar Biedrību regulē struktūrvienības nolikums, ko apstiprina Biedrības valdes sapulce.~~

1. BIEDRĪBAS FINANSU LĪDZEKĻI UN MATERIĀLI TEHNISKĀ BĀZE.
2. Biedrībai ir finanšu līdzekļi, materiālas vērtības, kustamais un nekustamais īpašums un citi līdzekļi, kas nepieciešami Biedrības darbībai.
3. Biedrības finanšu līdzekļus veido:
4. Biedrības ~~biedru iestāšanās maksa~~, ikgadējās biedru naudas, kuras nosaka biedrības valde ar atsevišķu lēmumu.
5. Fizisko un juridisko personu ziedojumi.
6. Ienākumi no Biedrības uzņēmējdarbības un citas saimnieciskās darbības.
7. Valsts un pašvaldību budžeta līdzekļi.
8. Valsts un pašvaldību līdzekļi Biedrības mērķprogrammu finansēšanai.
9. Citi ienākumi no finansēšanas avotiem, kas nav aizliegti ar likumiem un citiem normatīviem aktiem.
10. Biedrības finanšu līdzekļus izlieto pēc Biedrības valdes lēmuma šajos statūtos minēto mērķu sasniegšanai, darbinieku atalgošanai.
11. Biedrības struktūrvienību materiāli tehnisko bāzi veido Biedrības biedru un atbalstītāju ieguldītais, dažādu organizāciju un uzņēmumu sponsorētais vai dāvinātais, kā arī par Biedrības finanšu līdzekļiem iegādātās vērtības.
12. BIEDRĪBAS PAŠLIKVIDĒŠANĀS KĀRTĪBA.

Biedrībai pašlikvidējoties, par tās mantas un naudas līdzekļu turpmāko piederību lemj biedru sapulce.

1. **REVIDENTS.**
2. Biedrības finansiālās un saimnieciskās darbības kontroli veic revidents, kuru ievēl biedru sapulce uz 4 (četriem) gadiem.
3. Biedrības revidents nevar būt Biedrības valdes ~~vai izpildinstitūcijas~~ loceklis.
4. Revidents:
5. veic Biedrības mantas un finanšu līdzekļu revīziju;
6. dod atzinumu par Biedrības budžetu un gada pārskatu;
7. izvērtē Biedrības grāmatvedības un lietvedības darbu;
8. sniedz ieteikumus par Biedrības finanšu un saimnieciskās darbības uzlabošanu;
9. Revidents veic revīziju biedru sapulces noteiktajos termiņos, taču ne retāk kā reizi gadā.
10. ~~Biedru sapulce apstiprina Biedrības gada pārskatu tikai pēc Revidenta atzinuma saņemšanas.~~

Biedrības valdes priekšsēdētājs A. Rožlapa

Statūti jauna redakcijā pieņemti Biedru sapulcē Jēkabpilī, 2021. gada 21. augustā